Kened

Ar **gened** pe ar **gaerded**, zo ur meizad, difetis eta, hag ur perzh hag a vez anavezet d'an traoù ha d'an dud, hag a vez gwelet pe glevet gant an dud all, hag a ro plijadur dezho peurvuiañ. Hervez Tomaz Aquino eo ar pezh a ra plijadur d'ar gweled hepken (*quae visa placet*). Gallout a ra ar blijadur-se dont ivez koulskoude eus ar stumm, ar fiñv, an ton.
Studiet e vez ar gened e meur a ziskibliezh, er brederouriezh evel en arz, er bredoniezh, pe er gevredoniezh. 
Gallout a ra meizad ar gened kemmañ hervez ar broioù hag an amzerioù, evel ma weler en oberennoù arzel, el liverezh dreist-holl, met ivez hervez an dud. Daou zen ne gavint ket ken kaer ar memes tra. Hervez David Hume: « Ar gened n'eo ket ur perzh d'an traoù anezho o-unan, n'eus anezhi nemet e spered an hini a sell outi, ha pep den a wel ur gened disheñvel. » Koulskoude e vez emglev dre vras etre an holl dud war an traoù a gened.»

## Ar gened er mojennoù
* Mojenn Narkissos
* Ar Goantenn e Koad ar C'housk, gant Charles Perrault
* Ar gontadenn Gwennerc'h.

## Kened ha relijion
*Ar gened zo ur c'haer a brof digant Doue*, da-lavaras sant Aogustin Hippo (354-430), *met arabat d'an dud vat soñjal eo ur mad bras, rak Doue he ro ivez d'an dud fall.*

## Kened ar maouezed
Kened ar maouezed eo marteze ar pezh a sach selloù ar wazed an aliesañ, ha hini an arzourien ha livourien a dra sur. Peurvuiañ e vez c'hoar kened ar c'horf d'ar yaouankiz. Kemmañ a ra meizad ar gened hervez an dud, koulskoude e vez atav kreñv pouez gizioù an amzer, aozet gant ar varc'hadourien. 

### Kened an dremmen

Alessandro Allori - Lucrezia de’ Medici - North Carolina Museum of Art.jpg| Lucrezia di Cosimo de' Medici, poltredet gant Agnolo Bronzino. Kened ar yaouankiz. 
Godward-A Classical Beauty.jpg| Poltred gant John William Godward (1861–1922) Ar gened el liverezh klasel. 
Jackie Smith with Beautiful Eyes.jpg|Daoulagad kaer. Kanaouennoù a vez savet dezho, evel Aquellos Ojos Verdes. 
ChoctawBelle.jpg|Kened diorbid un Indianez eus ar bobl Choctaw. 


### Kened ar c'horfoù noazh

Les Trois Grâces 2.jpg|Ar gened er c'hizellerezh, *[[an Teir Fulenn]]*, gant James Pradier, 1831
Vintage photo nude woman 2.jpg|Kened ar c'horf a glasker ivez el luc'hskeudenniñ.


### Kened diabarzh
Peurvuiañ e komzer eus **kened diabarzh** da ober anv eus un dra pe un den ha n'eo ket splann e gened.

## Vilded
Ar vilded eo an anv kontrol d'ar gened. Evel ar gened eo ur meizad a gemm hervez an amzer hag an dud.
* *An houad bihan divalav*, kontadenn gant Hans Christian Andersen.

## Lennegezh
* *A thing of beauty is a joy for ever* (Un dra a gened zo levenez da viken). John Keats. 

## Traoù kaer
Gant bed ar c'hiz e vez kinniget d'an dud gwiskañ dilhad kaer, ha bravigoù (pe braverioù). Dre ar bruderezh e vez lakaet dindan selloù an holl ur skeudenn eus ar gened liammet ouzh ar binvidigezh hag an arc'hant.

## Kened ar maezioù
Plant ha gwez a ra kened ar maezioù, aet war zivalavaat gant diskar ar c'hleuzioù hag ar gwez. Kentañ tra a ra ar saverien tiez a-raok skarzhañ an douar labour eus ar parkeier eo diskar ar gwez en-dro d'ar c'hêrioù. 

### Kened an natur

Red_rose.jpg|Ur rozenn gaer, arouez ar gened en he splannañ hag en he breskañ, hervez barzhed zo.
Pfau imponierend.jpg|Livioù kaer ur paun
Afon Glaslyn, Pont Croesor, Tremadog - geograph.org.uk - 93562.jpg|Kened an natur: ar stêr Glaslyn, e Kembre.
Nymphaea alba.jpg|loa-zour
Purpurkehlnymphe filtered.jpg|Kolibri
Tagetes - Botanical Garden of Bangalore.jpg|Tagetes
Papilio machaon01.jpg|balafenn


### Kened an disavouriezh

Taj Mahal in March 2004.jpg|An Taj Mahal.
Parthenon temple at the Acropolis Athens in 2004.jpg|Kened ar Partenon. 
FlorenceSantaMariaNovella20020318.JPG|Iliz Santa Maria Novella e Firenze
Florentine Duomo Santa Maria del Fiore1 RB.jpg|Iliz Santa Maria del Fiore e Firenze, Italia. 
Rozeta Paryż notre-dame chalger.jpg|Gwer a liv en iliz Notre-Dame de Paris.
Casabatllo2.jpg|Antoni Gaudí: *[[Casa Batlló]]*


## Kenstrivadegoù kened

Deuet eo ar c'hiz da aozañ kenstrivadegoù kened evit ar merc'hed dreist-holl, en holl, vroioù, hag e Breizh evel e lec'h all. Kevezerezh zoken a vez etre aozerien an holl genstrivadegoù-se: *Miss Universe, Miss World, Miss International, Miss Earth*. En degouezhioù-se emañ beli an arc'hant war ar gened .

## Gwelet ivez
* Poltredaoueg ar gened